'Ons gaan nie ANC stem,' sê inwoners van Soweto | Maroela Media
Ramaphosa is vandag in Soweto uitgejou Foto: Study of the day, Twitter)
"Jy is vandag hier omdat jy ons stemme wil hê. Ons gaan nie vir julle stem nie."
Só het woedende inwoners van Soweto se Nomzamo-nedersetting Saterdag vir president Cyril Ramaphosa en ANC-lede tydens hul besoek aan dié nedersetting uitgejou.
Ramaphosa het die nedersetting tydens die registrasienaweek as deel van 'n ANC-veldtog besoek.
Suid-Afrikaners het van Saterdag 08:00 af by registrasiepunte en -sentrums vergader om vir die munisipale verkiesing wat op 1 November plaasvind, te registreer.
Volgens die Nomzamo-inwoners is die ANC net tydens verkiesingstyd oor hulle besorg. Die inwoners eis optrede vir hul lyding, wat swak dienslewering, werkloosheid en maande sonder elektrisiteit insluit.
Times Live berig terwyl Ramaphosa in 'n huis in die nedersetting met inwoners gepraat het, het 'n inwoner, Phangelani Msinyana, buitekant geskreeu:
"Waar was die ANC die afgelope drie jaar toe ons nie elektrisiteit gehad het nie? Al die polisie wat hier is, waar was hulle toe lede van die gemeenskap vermoor is? Waar was hulle?"
Msinyana het gesê die ANC het hom voorheen aan die mense toegewy, maar dit is nie meer die geval nie.
Maroela Media het vroeër berig tegniese probleme het Saterdagoggend met nuwe kieserbestuurtoestelle by verskeie registrasiesentrums landswyd opgeduik. Die aanlyn registrasiestelsel was ook vir 'n wyle afgeskakel.
Cyril Ramaphosa In die nuus verkiesing 2021
Direkteur van maatskappy in hof vir Ters-bedrog
Goeie vraag. Waar was hulle? Ons krag is so duur hier. Ek sal in elke geval ook nie vir hul stem nie.
Dink net mense van Soweto howveel beter Soweto sal lyk as julle NIE ANC stem nie. Enige plek in SA sal beter lyk as NIEMAND ANC stem nie!
Kom stem dag dan stem hulle almal weer vir die anc.
Sien is glo! Die ongeskoolde klomp sal waarskynlik wéér vir die patete stem….
Mense gló julle die people?Ag please!!!!Gee net n Tshirt hoed en kospakkie en ons stem weer vir terroriste anc!!!!